google/wiki40b huggingface dataset:
Ιωάννης του Καστρ

Βιογραφία

Ήταν γιος τού Φιλίππου Β΄ κόμη τού Καστρ & τού Σκυλάτσε και της Ιωάννας των Λεβί, κόρης τού Γκυ Α΄ κυρίου τού Μιρπουά.
Διαδέχθηκε τον πατέρα του το 1270, όταν εκείνος απεβίωσε στην Τύνιδα κατά τη διάρκεια της Η΄ Σταυροφορίας. Μετέβη στο βασίλειο της Νάπολης, όπου ονομάστηκε κατεπάνω (στρατηγός) της Καλαβρίας το 1299. Το επόμενο έτος απεβίωσε άτεκνος.

Οικογένεια

Νυμφεύτηκε πρώτα τη Μαλέττα, κόρη τού Μάνφρεντ Μαλέττα.
Έπειτα έκανε 2ο γάμο με την Ιωάννα ντι Φαζανέλλα, κυρία τού Τζεντσάνο, κόρη τού Παντόλφο ντι Φαζανέλλα.
Μετά έκανε 3ο γάμο με τη Μαργαρίτα των Μπωμόν-αν-Γκατιναί, κόρη τού Πέτρου ντε Μπωμόν, κόμη τού Μοντεσκαλιόζο & της Άλμπα. Όταν απεβίωσε ο Φίλιππος Β΄, η Μαργαρίτα ξαναπαντρεύτηκε τον Ροβέρτο Β΄ των Ντρε, κύριο τού Μπε.
Δεν απέκτησε τέκνα από τους γάμους του.
Κύπελλο Ελλάδας καλαθοσφαίρισης ανδρών 2018-2019

Μορφή διοργάνωσης

Από την περίοδο 2007–08 υπάρχει μια καινοτομία, που έγκειται στο γεγονός ότι στην προημιτελική φάση της διοργάνωσης (στους «8») προκρίνονται αυτόματα οι 6 ομάδες που κατέλαβαν τις 6 πρώτες θέσεις στο πρωτάθλημα της Α1 της προηγούμενης χρονιάς, ενώ για τις δύο θέσεις που απομένουν αγωνίζονται σε διαδοχικούς γύρους οι υπόλοιπες 8 ομάδες της Α1, οι 16 ομάδες της Α2 και οι 32 ομάδες της Β' εθνικής.
Δάπεδο

Υλικά

Τα δάπεδα μπορεί να είναι από πέτρα, ξύλο, μπαμπού, μέταλλο, μάρμαρο, μωσαϊκό ή οποιοδήποτε άλλο υλικό που μπορεί να υποστηρίξει το αναμενόμενο φορτίο.

Τα δάπεδα τυπικά αποτελούνται από ένα υποδάπεδο για την υποστήριξη και μια επένδυση δαπέδου που χρησιμοποιείται για να δώσει μια καλή επιφάνεια βαδίσματος. Όπως τα δάπεδα πρέπει να πληρούν πολλές ανάγκες, κάποια είναι απαραίτητα για την ασφάλεια.
Ο χαρτοπαίχτης (ταινία)

Πλοκή

Νέα Ορλεάνη. Ένας νεαρός χαρτοπαίχτης, ο Έρικ Στόνερ (Στηβ ΜακΚουήν) με το παρατσούκλι "Σινσινάτι Κιντ" θελει να χτίσει την φήμη του ως ο καλύτερος παίχτης πόκερ στην χώρα. Μόλις μαθαίνει οτι ήρθε στην πόλη ο Λανσέι Χαουάρντ (Έντουαρντ Τζ. Ρόμπινσον) με το παρατσούκλι "ο Αρχηγός" και ο καλύτερος παίχτης στην χώρα, βλέπει οτι είναι η ευκαιρία του να πάρει αυτός τον τίτλο ως καλύτερος παίχτης πόκερ.Έτσι συναντά τον Σούτερ (Καρλ Μάλντεν) και του λέει να κανονίσει ένα παιχνίδι πόκερ με τον Χαουάρντ. Ο Σούτερ λέει στον Κιντ οτι δεν είναι έτοιμος ακόμη  να αντιμετώπισει τον Χαουάρντ και θα πρέπει να κάνει υπομόνη . Εν τω μεταξύ ο Λανσέι Χαουάρντ παίζει ένα 30ωρο παιχνίδι πόκερ με τον Σλέιντ (Ριπ Τορν) και τον κερδιζει. Ο Σλέιντ χανοντάς έξι χιλιάδες δολάρια εξαγριωνέται και καλεί τον Σούτερ στο σπίτι του το βράδυ. Εκεί του λέει να διοργάνωσει το παιχνίδι μαζί με τον Κιντ και να τον βοήθησει οσο χρειαζέται προκειμένου ο Κιντ να κερδίσει τον Χαουάρντ. Ο Σούτερ αρνήτε να το κάνει αυτό και τότε ο Σλέιντ τον εκβιάζει λεγοντας του, οτι του χρωστά 12 χιλ. δολάρια και οτι θα το πει στην Μέλμπα (Αν Μάργκρετ) αν δεν δεχτεί. Ο Σούτερ τελικά θα δεχτεί και θα ετοιμάσει το παιχνίδι μεταξύ του Κιντ και του Χαουάρντ.
Το παιχνίδι κανόνιστηκε και ο Κιντ φθάνει στο ξενοδοχείο αργά το απόγευμα. Το παιχνίδι θα είναι 5 card stud poker
Ο Σούτερ θα είναι ο Ντήλερ και η Λαίδη Φινγκέρς (Τζόαν Μπλόντελ) θα είναι η αντικαταστάτρια του. Εκτός από τον Κιντ και τον Λανσέι Χαουάρντ θα παίξουν ο Πιγκ, ο Γέλλερ και ο Σόκαλ. Μετά από κάποιες ώρες πόκερ ο Λανσέι θα πέταξει έξω τον Πίγκ, ίσως με μπλόφα. Θα ακολουθήσουν μετά ο Γέλλερ και ο Σόκαλ, αφήνοντας τον Κιντ και τον Λανσέι μόνους στο παιχνίδι. Ο Κίντ θα αρχί
Μαυρίκιος της Σαξονίας (1696-1750)

Βιογραφία

Ήταν ο πρώτος νόθος γιος του Αυγούστου Β΄ της Πολωνίας και, ως Φρειδερίκου-Αυγούστου Α΄, εκλέκτορα της Σαξονίας και της ερωμένης του Μαρίας-Αουρόρας κόμισσας φον Κένιγκσμαρκ.
Άμμος Άρτας

Διοικητικές μεταβολές

Ο οικισμός αναγνωρίστηκε το 1940 και εντάχθηκε στην κοινότητα Νησίστας Νέας Ελλάδος (Ροδαυγή). Το 1997 εντάχθηκε στο δήμο Ξηροβουνίου και το 2010 στο Δήμο Αρταίων.

Τοποθεσία και Πρόσβαση

Ο Άμμος γειτνιάζει με τους οικισμούς της τοπικής κοινότητας Ροδαυγής και τη Σκούπα.
1832 Μρκος

Φυσικά χαρακτηριστικά

Η μέση διάμετρος του Μρκος εκτιμάται σε 30,78 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0742 ± 0,013. Ο Μρκος περιστρέφεται γύρω από τον εαυτό του μία φορά κάθε 13 ώρες και 38 λεπτά.
Πυραμίδα του Ουνίς

Ανασκαφές

Εξερευνήθηκε από τον John Shae Perring και κατόπιν από τον Λέψιους, αλλά ήταν ο Γκαστόν Μασπερό που πρώτος μπήκε στις αίθουσες της πυραμίδας το 1881, όπου βρήκε κείμενα στους τοίχους των ταφικών θαλάμων. Αυτά μαζί με άλλα κείεμνα που βρέθηκαν σε κοντινές επόμενων φαραώ είναι γνωστά ως Κείμενα των Πυραμίδων. Ήταν ο πρώτος φαραώ που περιέλαβε τέτοια κείμενα, και εισήγαγε την ιδέα να έχει μαγικά ξόρκια στους τοίχους του τάφου του, για την μετάβαση του φαραώ στον Κάτω κόσμο και τη μετά θάνατον ζωή. Η έννοια αυτή είχε τόση επιτυχία και με τους επόμενους φαραώ, που εξελίχθηκε στα Κείμενα των Σαρκοφάγων στο Μέσο βασίλειο, και κατόπιν στο Βιβλίο των Νεκρών από την αρχή του Νέου Βασιλείου μέχρι το τέλος της Πτολεμαϊκής περιόδου, όταν και άρχισαν να εμφανίζονται νέα κείμενα.
Άγιος Ευστάθιος

Οικονομία

Η οικονομία του νησιού παρουσιάζει σταθερή ανάπτυξη και πρακτικά δεν υπάρχει ανεργία. Υπάρχουν επίσης υποδομές που εξασφαλίζουν την ανάπτυξη και ειδικευμένο εργατικό δυναμικό.

Πολιτική

Πρώτος αντικυβερνήτης από το 2010 ως το 2016 ήταν ο Γκέραλτ Μπέρκελ.
Στις 5 Φεβρουαρίου 2018 η κυβέρνηση της Ολλανδίας ανακοίνωσε την απόφασή της να επιβάλει άμεση διοίκηση στον Άγιο Ευστάθιο. Μία ημέρα μετά, το ολλανδικό κοινοβούλιο υιοθέτησε νόμο και διαλύθηκαν όλοι οι θεσμοί, ενώ απομακρύνθηκε από την εξουσία ο υπηρεσιακός κυβερνήτης Τζούλιαν Γούντλεϊ. Στις 7 Φεβρουαρίου διορίστηκε κυβερνητικός επίτροπος ο Μάικ Φράνκο.
Ιωάννης Φραγκίσκος της Μάντουα

Βιογραφία

Ήταν γιος του Φραγκίσκου Α΄ κυβερνήτη της Μάντουας και της Μαργαρίτας Μαλατέστα, κόρης του Γκαλεότο κυρίου του Ρίμινι.
Το 1407 απεβίωσε ο πατέρας του και τον διαδέχθηκε ως κυβερνήτης της Μάντουα. Επειδή ήταν 12 ετών, τη διακυβέρνηση ανέλαβε ο θείος του Κάρολος Α΄ Μαλατέστα κύριος του Ρίμινι και έμμεσα η Βενετία. Το 1409 νυμφεύτηκε την κόρη του Μαλατέστα Δ΄ κυρίου του Πέζαρο. Το 1433 ο Σιγισμούνδος βασιλιάς της Γερμανίας τον αναβάθμισε σε μαρκήσιο.
Πολέμησε υπέρ του Παπικού Κράτους το 1412 και υπέρ των Μαλατέστα το 1417· ήταν γενικός διοικητής (capitano generale) του στρατού της Βενετίας από το 1434. Αργότερα εγκατέλειψε τη συμμαχία με τους Βενετούς και πήρε το μέρος των Βισκόντι του Μιλάνου, ξεκινώντας πόλεμο εναντίον της Βενετίας χωρίς όμως επιτυχία, ο οποίος έγινε αιτία απώλειας μερικών εδαφών της Μάντουας.
Κατά τη διάρκεια της εξουσίας του επισκέφθηκε τη Μάντουα ο διάσημος ουμανιστής Βιττορίνο ντα Φέλτρε και πολλοί καλλιτέχνες, όπως ο Πιζανέλλο και άλλοι. Είναι το ξεκίνημα της πόλης ως σημαίνοντος κέντρου της Αναγέννησης. Ίδρυσε το πρώτο εργαστήριο κατασκευής διακοσμητικών ταπήτων (tapisserie) στην Ιταλία.
Ραϊμόν

Βιογραφία

Γεννημένος στη Σάτιβα, μια μικρή πόλη της Κοινότητας της Βαλένθια, τον Δεκέμβριο του 1940, αρχικά εργάστηκε στον τοπικό ραδιοσταθμό για να μετακομίσει μετέπειτα στην Βαλένθια όπου σπούδασε Ιστορία. Εκεί γίνεται γνωστός και γεύτηκε την πρώτη του επιτυχία με την έκδοση του πρώτου του EP το 1963. Σε δύο χρόνια απέκτησε φήμη στους, περιορισμένους από την λογοκρισία του καθεστώτος, χώρους του καταλανόφωνου τραγουδιού και πραγματοποίησε διεθνείς εμφανίσεις στο Βέλγιο και το Παρίσι. Με το άλμπουμ Cançons de la roda del temps, όπου εμπεριέχονται αποκλειστικά μελοποιημένα ποιήματα του Σαλβαδό Εσπρίου από την συλλογή El caminant i el mur και του οποίου το εξώφυλο είναι έργο του Ζουάν Μιρό συνδέεται άμεσα με δύο από τις κυρίαρχες μορφές της καταλανικής κουλτούρας του εικοστού αιώνα και η οποία συνεχίστηκε με την απόδοση του "Petita cançó de la teva mort" και "Indesinenter" του ίδιου ποιητή μερικά χρόνια αργότερα. Οι διεθνείς και τοπικές συναυλίες του συνεχίστηκαν με παρουσία στο Μεξικό, το Παρίσι και τη Γερμανία.
Η δεκαετία του 1970 μπαίνει με την έκδοση του άλμπουμ Per destruir aquell qui l'ha desert, το οποίο φέρει εξώφυλο του ζωγράφου Αντόνι Τάπιες και περιέχει στο πρώτο του μέρος μελοποιημένα ποιήματα από καταλανόφωνους ποιητές του δεκάτου πέμπτου αιώνα από συγγραφείς όπως τον Αουζιάς Μαρκ. Στη συνέχεια συνεχίσε την ανωδική του πορεία τόσο στο εξωτερικό όσο και το εσωτερικό, με αποκορύφωμα την συναυλία του στην Μαδρίτη το 1975 όπου συγκέντρωσε 60.000 άτομα.
Την δεκαετία του 1980 αρχίζει η υποχώρησή του, με περιορισμός του αριθμού των εμφανίσεων και των δίσκων που κυκλοφορεί, αφότου εκδόσει συγκεντρωτικά σε δέκα μέρη το μεγαλύτερο μέρος του έργου του. Στις αρχές της δεκαετίας του 1990 παρουσίασε ένα πρόγραμμα σχετικό με βιβλία στην δημόσια τηλεόραση της Ισπανίας ενώ επανέκδοσε το σύνολο του έργου του σε CD. Πραγματοποίησε ορισμένες δημόσιες εμφανίσεις και συναυλίες κι εκδόσεις απανθιστικών δίσκων. Το 2007 θα βραβευτεί με το τιμητικό βραβείο της Ισπανικής Ακαδημίας της Μουσικής και το 2011 θα αναγορευθεί σε επίτιμο διδάκτορα από το Πανεπιστήμιο του Αλικάντε.
Α.Γ.Σ. Κεραυνός Αιγίου

Ιστορική αναδρομή

Σύμφωνα με το αρχείο του Πρωτοδικείου Πάτρας, το αρχαιότερο αθλητικό σωματείο της Αιγιάλειας ιδρύθηκε το 1903. Ονομαζόταν Κεραυνός Αιγίου και διέθετε δύο τμήματα, ποδοσφαίρου και ποδηλασίας. Ιδρυτές του ήταν δύο επιφανή μέλη της κοινωνίας του Αιγίου, ο Στέφανος Σουφλής και ο Κώστας Γεωργαντάς. Εξαιτίας, όμως, των δύσκολων συνθηκών της εποχής ο σύλλογος για κάποια χρόνια υπολειτουργούσε και το 1918 είχε παύσει τη λειτουργία του. Το όνομα όμως ενέπνευσε τον Τάκη Παγουράκη, ο οποίος στις 26 Μαρτίου 1981, ίδρυσε μαζί με τον Τάκη Γριβέρη, τον Βασίλη Μουντζουρούλια, τον Αριστείδη Φίλια και τον Αποστόλη Πρίνο, τον νέο Κεραυνό Αίγίου.
Τα τρία πρώτα χρόνια λειτούργησε αποκλειστηκά σαν ποδοσφαιρικός σύλλογος, λαμβάνοντας μέρος στο Πρωτάθλημα της Γ' Κατηγορίας Ανδρών που διοργανώνει η Ε.Π.Σ. Αχαΐας. Το 1983 το ποδόσφαιρο παραχωρεί τη θέση του στην καλαθοσφαίριση. Στο επόμενο διάστημα ιδρύθηκαν τμήματα ενόργανης γυμναστικής και χειροσφαίρισης, χωρίς ωστόσο να μακροημερεύσουν. Επίσης ιδρύθηκε τμήμα γυναικείας πετοσφαίρισης με προπονητή τον Κώστα Βελισσαρόπουλο που για εννέα συνεχείς περιόδους συμμετείχε σε επίσημες διοργανώσεις.
Κόκινο

Ο πολιτισμός του Κόκινο

Μετά την ανακάλυψη ενός δικτύου 10 ναών στις βουνοκορφές της περιοχής Κουμάνοβο-Κράτοβο είναι πιθανή η ανακάλυψη ενός διακριτού πολιτισμού, που χρονολογείται στον 20ο-18ο αι, ΠΚΕ. Υπάρχουν σχεδιάσματα στους λίθους ιδιαίτερα αυτά του αετού και της χελώνας. Ανακαλύφθηκαν επίσης τουλάχιστον δέκα ζωόμορφα και ανθρωπόμορφα ειδώλια.
Σπάρτακος Κιτίου

Ιστορία

Ο Σπάρτακος ιδρύθηκε το 1958. Μέχρι το 1985 συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος.
Πριγκίπισσα Ελεονώρα των Αστουριών

Βιογραφία

Η Ελεονώρα γεννήθηκε στις 1:46 π.μ. στη Μαδρίτη στις 31 Οκτωβρίου 2005. Η γέννησή της ανακοινώθηκε από τη βασιλική οικογένεια στον τύπο μέσω μηνύματος SMS.
Βαφτίστηκε στο Παλάτι Θαρθουέλα από τον Αρχιεπίσκοπο της Μαδρίτης, στις 14 Ιανουαρίου 2006. Όπως και ο πατέρας της το 1968, η Ελεονώρα βαφτίστηκε με νερό από τον Ιορδάνη ποταμό, σύμφωνα με το βασιλικό έθιμο.
Της δόθηκε επίσης το πρόσθετο όνομα de Todos los Santos "(των Αγίων Πάντων)", που είναι παράδοση των Βουρβόνων. Νονοί της ήταν οι παππούδες της, ο Βασιλιάς Χουάν Κάρλος και η Βασίλισσα Σοφία.
Αν η Ελεονώρα ανεβεί στο θρόνο, θα είναι η πρώτη βασίλισσα της Ισπανίας μετά την Ισαβέλλα Β΄.
Κυβερνείο Ιντλίμπ

Γεωγραφία

Το Ιντλίμπ βρίσκεται βορειοδυτικά της Συρίας. Συνορεύει στα νότια και νοτιοδυτικά με τη Χάμα, στα ανατολικά με το Αλέππο, στα βορειοδυτικά με τη Λατάκεια και στα βόρεια με την Τουρκία. Έχει έκταση 6.097 km²
Φρειδερίκος Δ΄ του Μπάντεν

Βιογραφία

Ήταν ο τρίτος γιος του Καρόλου Α΄ μαργράβου του Μπάντεν-Μπάντεν και της Αικατερίνης των Αψβούργων, κόρης του Ερνέστου δούκα της Αυστρίας.
Έγινε μέλος του Συλλόγου (canon) του καθεδρικού της Κολωνίας και έπειτα, με ισχυρή πίεση του εξαδέλφου του Μαξιμιλιανού Α΄ της Γερμανίας εκλέχθηκε επίσκοπος της Ουτρέχτης. Ο βασιλιάς πίστευε ότι ο Φρειδερίκος θα ευνοούσε τα συμφέροντά του.
Ωστόσο η Ουτρέχτη δρούσε ανεξάρτητα και προσέγγισε τον Καρόλου Β΄ δούκα του Γκέλντερς. Ο Φρειδερίκος έδρασε έντονα, αλλά οι αντίπαλοί του στο Γκέλντερς αντέδρασαν δυναμικά. 
Το 1514 αποκαλύφθηκε ότι ο Φρειδερίκος σχεδίαζε την παραχώρηση της επισκοπής σε υποψήφιο του Λουδοβίκου ΙΒ΄ της Γαλλίας. Τότε ο Κάρολος Ε΄ των Αψβούργων της Γερμανίας (εγγονός και διάδοχος του Μαξιμιλιανού Α΄) έγινε εχθρικός απέναντί του και τον ανάγκασε να παραιτηθεί το 1517 και επεδίωξε να εκλεγεί ο Φίλιππος των Βαλουά ως νέος επίσκοπος της Ουτρέχτης. 
Το 1517 απεβίωσε και τάφηκε στο ναό του Μπάντεν-Μπάντεν.
Θοδωρής Δρίτσας

Πολιτική σταδιοδρομία

Έχει εκλεγεί βουλευτής Α΄ Πειραιά με τον ΣΥΡΙΖΑ στις εκλογές του 2007, του 2009, του Μαΐου του 2012, του Ιουνίου του 2012, του Ιανουαρίου και του Σεπτεμβρίου του 2015.
Στην πρώτη κυβέρνηση Τσίπρα ήταν Αναπληρωτής Υπουργός Ναυτιλίας και στη δεύτερη διετέλεσε υπουργός Ναυτιλίας και Νησιωτικής Πολιτικής μέχρι τον ανασχηματισμό της 5ης Νοεμβρίου του 2016.
Συμμετέχει στην Κίνηση των 53+.
Ευρωπαϊκό πρωτάθλημα ενόργανης γυμναστικής

Το Ευρωπαϊκό Πρωτάθλημα Ενόργανης Γυμναστικής Ανδρών είναι ετήσιο πρωτάθλημα για αθλητές από Ευρωπαϊκές χώρες και διοργανώνεται από την Ευρωπαϊκή Ένωση Γυμναστικής.
Αρχικά το πρωτάθλημα διεξαγόταν ανά διετία κάθε μονή χρονιά, και από το 1990 μεταφέρθηκαν προς κάθε ζυγή χρονιά. Το 2005 εισήχθηκε ένα δεύτερο σύνολο πρωταθλημάτων, τιτλοφορούμενα ως "ατομικά πρωταθλήματα" που αναδεικνύουν εξίσου πρωταθλητές Ευρώπης. Το πρωτάθλημα φαίνεται ετήσιο, αλλά στην πραγματικότητα διακρίνεται σε δύο μορφές: τα ζυγά έτη περιλαμβάνει ασκήσεις αθλητών και το Ευρωπαϊκό Junior πρωτάθλημα ενόργανης γυμναστικής (όμοια για το γυναικειό πρωτάθλημα), ενώ τα μονά έτη διεξάγονται τα "ατομικά πρωταθλήματα", χωρίς τους τζούνιορ, ως ένα ενιαίο γεγονός.
Συνοπτικά, τα ζυγά έτη δεν απονέμεται ατομικός τίτλος  (μόνο στους τζούνιορ) και τα μονά έτη δεν απονέμεται ομαδικός τίτλος. Δηλαδή παραμένουν εκδηλώσεις διεξαγόμενες ανά διετία, ενώ ο τρόπος διοργάνωση και οι τίτλοι του πρωταθλήματος παραμένουν ίδιοι.
Το 2015, η Ευρωπαϊκή Ένωση Γυμναστικής συμφώνησε ότι από το 2018, το ετήσιο Ευρωπαϊκό Πρωτάθλημα στο μέσο του κύκλου των Ολυμπιακών (δηλαδή στο μεσοδιάστημα των Ολυμπιακών που διεξάγονται ανά 4ετία) θα αποτελεί μέρος του νέου Ευρωπαϊκού Πρωταθλήματος και θα διοργανώνεται τοιουτοτρόπως ανά τετραετία. Όλα αυτά παραμένουν στην αρμοδιότητα της Ε.Ε.Γ. και άλλων αθλητικών ομοσπονδιών. Αν και τα πρωταθλήματα αντρών και γυναικών διεξάγονται την ίδια χρονική περίοδο και στον ίδιο χώρο, πρόκειται για σαφώς διακριτές εκδηλώσεις όπως και το τζούνιορ πρωτάθλημα. 
Τα Ευρωπαϊκά Παιχνίδια περιλαμβάνουν πρωταθλήματα για Ευρωπαίους αθλητές και από το 2015 διεξάγονται το έτος που προηγείται των Ολυμπιακών Αγώνων. Διοργανώνονται από την Ευρωπαϊκό Ολυμπιακών Επιτροπών και δεν αποτελούν μέρος της συνέχειας του Ευρωπαϊκού Πρωταθλήματος.
Νετρίνο

Παρατήρηση

Τα νετρίνα παρατηρήθηκαν δεκαετίες μετά την πρόταση του Πάουλι. Πρόκειται για σωματίδια που αλληλεπιδρούν ασθενώς με την ύλη, συνεπώς είναι πολύ δύσκολο να παρατηρηθούν. Για το λόγο αυτό χρησιμοποιούνται ειδικές πειραματικές διατάξεις, γνωστές ως "τηλεσκόπια νετρίνων", τοποθετημένες βαθιά μέσα σε εγκαταλειμμένα ορυχεία ή στον πυθμένα της θάλασσας, προκειμένου να μην επηρεάζονται από την κοσμική ακτινοβολία· καθώς τα νετρίνα δύσκολα εντοπίζονται, απαιτείται μια τέτοιου είδους "μόνωση" από άλλες αλληλεπιδράσεις, αλλά και το μεγάλο μέγεθος της πειραματικής διάταξης.

Είδη νετρίνων

Σήμερα μετά τα τελευταία πειράματα έχει αποδειχθεί ότι υπάρχουν τριών ειδών ή όπως λέγεται "γεύσεων" νετρίνα. Η μάζα τους κυμαίνεται ανάλογα από μερικά ηλεκτρονιοβόλτ (eV) έως μερικά MeV. Οι τρεις τύποι νετρίνων διαφέρουν μεταξύ τους. Για παράδειγμα, όταν τα μιονικά νετρίνα αλληλεπιδρούν με κάποιο στόχο θα παράγουν πάντα μιόνια και ποτέ ταυ ή ηλεκτρόνια. Στις αλληλεπιδράσεις σωματιδίων, αν και τα ηλεκτρόνια και τα νετρίνα ηλεκτρονίων μπορούν να δημιουργούνται και να καταστρέφονται, το άθροισμα του αριθμού των ηλεκτρονίων και των νετρίνων των ηλεκτρονίων, διατηρείται σταθερό. Το γεγονός αυτό μας έχει οδηγήσει στη διαίρεση των λεπτονίων σε τρεις οικογένειες, που η καθεμιά περιλαμβάνει ένα φορτισμένο λεπτόνιο και το αντίστοιχό του νετρίνο.

Το πείραμα και η διάψευσή του

Το 2011, το πείραμα "OPERA" (Oscillation Project with Emulsion-tRacking Apparatus), με ανιχνευτή ο οποίος βρίσκεται εγκατεστημένος κάτω από την οροσειρά Γκραν Σάσσο στην Ιταλία για να "μετρά" τα νετρίνο που διαφεύγουν από το CERN, ανακοίνωσε ότι οι χειριστές του ανιχνευτή μέτρησαν χρόνο άφιξης των νετρίνο τέτοιο που αντιστοιχεί σε ταχύτητά τους ελαφρά μεγαλύτερη αυτής του φωτός κατά 0,0024%. Αν αυτό ήταν αλήθεια θα ήταν αντίθετο με τη θεωρία της σχετικότητας και οι ερευνητές του "OPERA" κάλεσαν άλλες ομάδες να ελέγξουν τις μετρήσεις. Τον Μάρτιο του 2012 το πείραμα "ICARUS" ανακοίνωσε ότι μέτρησε την ταχύτητα των νετρίνων να είναι ίδια με την ταχύτητα του φωτός και δεν επιβεβαίωσε τις μετρήσεις του πειράματος "OPERA"
Κριστόφ Σκουμπιζέφσκι

Καριέρα

Γεννήθηκε στο Πόζναν στις 8 Οκτωβρίου 1926. Ανέλαβε υπουργός εξωτερικών στις 13 Σεπτεμβρίου 1989 έπειτα από απεργιακές κινητοποιήσεις των οποίων πρωτοστάτησε ο ηγέτης της "Αλληλεγγύης", Λεχ Βαλέσα. Υπηρέτησε στις κυβερνήσεις των πρωθυπουργών Ταντέουτς Μαζοβιέτσκι, Γιαν Κριστόφ Μπιλέκι, Γιαν Ολζέφσκι και Χάνα Σουσότσκα. Παρέμεινε στο αξίωμα του υπουργού εξωτερικών ως τις 25 Οκτωβρίου 1993. Επί υπουργίας του, εργάστηκε με σκοπό τη συμφιλίωση της Πολωνίας με τη Γερμανία. Τον διαδέχθηκε στο αξίωμα του υπουργού εξωτερικών ο Αντρέι Ολεχόφσκι. 
Από τις 16 Φεβρουαρίου 1994 ως το θάνατό του υπηρέτησε ως πρόεδρος του Δικαστηρίου αμερικανο-ιρανικών διεκδικήσεων. Τιμήθηκε με το παράσημο του Τάγματος Λευκού Αετού, που αποτελεί την ανώτατη τιμή στην Πολωνία. Πέθανε στη Βαρσοβία, στις 8 Φεβρουαρίου του 2010.
Δήμος Δέλτα

Δήμαρχοι

Το 2012, μετά το θάνατο του δημάρχου Γιουτίκα, δήμαρχος ορκίστηκε ο Γεώργιος Γλώσσης. Στις εκλογές του 2014 δήμαρχος εξελέγη ο Ευθύμιος Φωτόπουλος.
Πέτρος Θηβαίος

Βιογραφία

Σπούδασε νομικά στην Αθήνα και έκανε μετεκπαίδευση σε πανεπιστήμια του εξωτερικού. Εργάστηκε ως δικηγόρος και ως εκδότης και διευθυντής σε εφημερίδες του νομικού κόσμου, όπως η "Δικαιοσύνη" και στη συνέχεια η "Εφημερίς των Ελλήνων Νομικών" (1934-43).
Από τις 17 Νοεμβρίου 1931 ως τις 26 Μαΐου 1932 ήταν υφυπουργός Δικαιοσύνης (και το 1914-1920 γενικός γραμματέας στο ίδιο υπουργείο) στην κυβέρνηση Ελευθερίου Βενιζέλου.
Ρόμπερτ Βον

Προσωπική ζωή

Ο Ρόμπερτ Βον νυμφεύτηκε το 1974  την Λίντα Στάαμπ, με την οποία έμειναν μαζί μέχρι το θάνατο του. Μαζί υιοθέτησαν δυο παιδιά.
Ιωάννης του Σουασόν

Βιογραφία

Ήταν ο πρωτότοκος γιος του Λουδοβίκου κόμη του Σαιν-Πολ, Λινύ & Μπριέν και της Ιωάννας των Μονμπελιάρ, κόρης και κληρονόμου του Ροβέρτου κόμη του Μαρλ & Σουασόν.
Το 1462 απεβίωσε η μητέρα του και τη διαδέχθηκε ως κόμης του Μαρλ & Σουασόν. Έγινε ιππότης του Τάγματος του Χρυσόμαλλου Δέρατος το 1473. Ο πατέρας του ήταν κοντόσταυλος (στρατάρχης) της Γαλλίας, αλλά προσπάθησε με το δούκα της Βουργουνδίας να ανατρέψει τον Λουδοβίκο ΙΑ΄ Βαλουά της Γαλλίας. Όταν η συνωμοσία αποκαλύφθηκε, ο Λουδοβίκος καρατομήθηκε για προδοσία το 1475. Οι εκτάσεις του κατασχέθηκαν αρχικά και ο Ιωάννης δεν μπόρεσε να τον διαδεχθεί.
Στη μάχη του Μοράλ σκοτώθηκε το 1476. Ήταν άγαμος και τον διαδέχθηκε ο μικρότερος αδελφός του Πέτρος Β΄. Οι εκτάσεις του Λουδοβίκου αποδόθηκαν στα τέκνα του: ο Πέτρος Β΄ έλαβε το Σαιν-Πολ και ο Αντώνιος Α΄ το Λινύ.
2194 Άρπολα

Φυσικά χαρακτηριστικά

Ο φασματικός τύπος του Άρπολα είναι Xc. Τα υπόλοιπα φυσικά χαρακτηριστικά του είναι άγνωστα.
Αλέξανδρος Ν. Σούτσος

Βιογραφία

Γεννήθηκε στη Κωνσταντινούπολη και ήταν γιος του Νικόλαου Σούτσου, μέγα διερμηνέα της Υψηλής Πύλης & γόνου εύπορης Φαναριώτικης οικογένειας. Σπούδασε στην Πατριαρχική Ακαδημία της Κωνσταντινούπολης.
Διατέλεσε δραγουμάνος του στόλου (en) και στη συνέχεια, το 1799, διορίστηκε διερμηνέας της Υψηλής Πύλης, θέση στην οποία παρέμεινε μέχρι το 1801. Στις 10 Ιουνίου του ίδιου χρόνου διορίστηκε ηγεμόνας της Μολδαβίας, θέση που διατήρησε μόλις μέχρι τον Οκτώβριο. Το 1802 τοποθετήθηκε ηγεμόνας της Βλαχίας αλλά αναγκάστηκε να καταφύγει στη Κωνσταντινούπολη μετά την εισβολή των Ρώσων.
Τον Απρίλιο του 1805 όπου οι ευρωπαϊκές δυνάμεις είχαν συνασπιστεί κατά του Ναπολέοντα, στη Κωνσταντινούπολη είχαν αναπτυχθεί ειδικά από τους Φαναριώτες δύο πολιτικές μερίδες, η φιλορωσική και η φιλογαλλική. Μετά δε και την μάχη του Αούστερλιτς, επικράτησε η φιλογαλλική μερίδα που ενισχύονταν ιδιαίτερα από τον τότε Γάλλο πρέσβη Οράτιο Σεβαστιάνη ο οποίος και έχαιρε της εμπιστοσύνης του Σουλτάνου.
Με την παρέμβαση αυτού αντικαταστάθηκαν το 1806, ως ρωσόφιλοι, οι Ηγεμόνες της Μολδοβλαχίας Αλέξανδρος Μουρούζης και Κωνσταντίνος Υψηλάντης και στη θέση τους ανέλαβαν οι Φαναριώτες (γαλλόφιλοι) Αλέξανδρος Ν. Σούτσος και Σκαρλάτος Καλλιμάχης αντίστοιχα. Τον Δεκέμβριο όμως του ίδιου έτους αναγκάστηκαν και αυτοί να επιστρέψουν στη Κωνσταντινούπολη μετά την εισβολή των Ρώσων στη Μολδοβλαχία. Τελικά ο Α. Σούτσος επέστρεψε στις 17 Νοεμβρίου του 1818 όπου και παρέμεινε στο θρόνο της Βλαχίας μέχρι τον θάνατο του.
Ο Αλέξανδρος Σούτσος από τη θέση του δραγουμάνου του Οθωμανικού στόλου προσέφερε πολλά στην πατρίδα και ιδιαίτερη στην ανάπτυξη της Ελληνικής ναυτιλίας. Ειδικότερα όταν το 1806 διορίστηκε Ηγεμόνας της Βλαχίας, μαζί με τον Σκαρλάτο Καλλιμάχη προέτρεψαν τον τότε φερόμενο πατριάρχη Καλλίνικο Ε΄ σε παραίτηση υπέρ του Γρηγορίου Ε΄, όπου και συνέβη στις 22 Σεπτεμβρίου του 1806.
Υποστηρίζεται ότι ήταν μυημένος στη Φιλική Εταιρεία και ότι ο θάνατος του οφείλεται σε δηλητηρίαση από μέλη της Φιλικής Εταιρείας λόγω υποψιών που υπήρχαν για συνεργασία με τους Τούρκους.
Απεβίωσε ξαφνικά στις 18 (ή 19) Ιανουαρίου του 1821 στο Βουκουρέστι.
Εσπερίδες

Καταγωγή και αριθμός

Με βάση τον Ησίοδο ήταν κόρες της Νύχτας. Άλλοι συγγραφείς πάλι τις θέλουν κόρες του Φόρκυ και της Κητούς ή ακόμη και του Άτλαντα και της Εσπερίδας. Ανάλογη διαφωνία υπάρχει και για τον αριθμό των Εσπερίδων. Σε κάποια αρχαία κείμενα αναφέρονται δύο, σε άλλα τρεις, τέσσερις ή και πέντε. Την εκδοχή των τεσσάρων Εσπερίδων ασπάζεται ο Απολλόδωρος ο Αθηναίος, ο οποίος μάλιστα αναφέρει και τα ονόματα των νυμφών αυτών: Αίγλη, Αρεθούσα, Ερύθεια και Εστία.
Νιχάτ Εμρέ Εκίμ

Καριέρα

Ο Νιχάτ Εμρέ Εκίμ ξεκίνησε την επαγγελματική του καριέρα το 1998, όταν και υπέγραψε το πρώτο του επαγγελματικό συμβόλαιο με την τουρκική Νταρουσάφακα Σπορ, στην οποία παρέμεινε για τρία χρόνια.
Το 2001 άφησε την Τουρκία και ταξίδεψε με προορισμό τη γειτονική Ελλάδα και συγκεκριμένα τον Ολυμπιακό Πειραιώς. Στην ελληνική ομάδα ωστόσο έμεινε για λίγους μόνο μήνες.
Το υπόλοιπο της περιόδου 2001-02, ο Νιχάτ Εμρέ Εκίμ αγωνίστηκε στο Στρασβούργο, ομάδα της Γαλλίας.
Το 2002 επέστρεψε στην Τουρκία για λογαριασμό της Τουρκ Τέλεκομ, ωστόσο μετά από λίγο καιρό μεταπήδησε στην Φενερμπαχτσέ Σπορ Κουλουμπού, στην οποία παρέμεινε για περίπου τρία χρόνια.
Την περίοδο 2005-06 αγωνίστηκε με τη φανέλα της Μερσίν, ενώ από το 2006 μέχρι και το 2008 αποτελούσε παίκτη της Τέκελσπορτ.
Το καλοκαίρι του 2008, ο Νιχάτ Εμρέ Εκίμ υπέγραψε πολυετές συμβόλαιο με την Ερντέμισπορ.
Σήμερα, αγωνίζεται με τη φανέλα της τουρκικής Ανκάρα Έρα.
Βασιλάκης Νομικός

Ο Βασιλάκης Νομικός ήταν Βυζαντινός βιβλιογράφος του 13ου αιώνα. Έγραψε σε περγαμηνή κώδικα το 1296, ο οποίος βρίσκεται στην Εθνική βιβλιοθήκη των Παρισίων και περιέχει τις ομιλίες του Ιωάννη Χρυσοστόμου προς τον Ιωάννη και ομιλία του Γεωργίου Νικομηδείας. Ο κώδικας περιέχει εκτός των άλλων 25 στίχους, που σχηματίζουν την ακροστιχίδα «Παχωμίω Βροντηχίτη Βασιλάκης».